關聯陣列

關聯陣列係一種抽象資料型別，用嚟將每件數據都掕個獨特嘅名俾佢。

概論

一對名-值對會將每件數據都掕個獨特嘅名俾佢。想像一本字典，會紀錄咗一大拃字，當中每隻字都會掕住段字表示佢嘅意思。

舉個具體例子，想像以下嘅 Python 碼，建立一個關聯陣列嚟將羅馬數字轉換做數：
my_dict = {'I': 1, 'V': 5, 'X': 10} # 創建一個關聯陣列，I 對應 1，V 對應 5，X 對應 10。

print(my_dict['I']) # 呢行碼會 output「1」呢個整數，因為 my_dict 講咗 'I' 對應 1。

print(my_dict['V']) # 呢行碼會 output「5」呢個整數，因為 my_dict 講咗 'V' 對應 5。

print(my_dict['X']) # 呢行碼會 output「10」呢個整數，因為 my_dict 講咗 'X' 對應 10。
一個關聯陣列入面啲名-值對可以完全唔使用任何數，例如：
my_dict = {'First': 'Python', 'Second': 'Java', 'Third': 'C++'}

print(my_dict['First']) # 呢行碼會 output「Python」，因為 my_dict 講咗 'First' 對應 'Python'。
關聯陣列喺編程上好使好用－可以攞嚟指定「呢隻呢隻值嘅數據，通通轉換成嗰隻嗰隻值」噉嘅資訊。

數據結構
雜湊表

攷

數據